Plate med Astrid Smeplass topper VG-lista
Forrige uke gikk kanadiske Shawn Mendes (16) helt til topps på den amerikanske Billboard-listen med debutalbumet «Handwritten» – noe som også har blitt en aldri så liten norsk seier, siden Astrid Smeplass synger duetten «Air» med Mendes på platen. I dag kan 18-åringen også notere seg førsteplass på VG-lista med samme plate. Shawn Mendes Feat. Astrid (Track) Air / Handwritten (Deluxe) – Veldig gøy! Det er kult at albumet gjør det så bra, og ekstra stas at det nå også går til nummer én i Norge, sier Smeplass, som nylig kunngjorde navneskifte. «Handwritten» rykker nå opp fra annenplassen den debuterte på forrige fredag. Symbolsk nok legger den seg rett foran siste album fra britiske Ed Sheeran – Mendes' store forbilde, som også VGs anmelder synes han ligner på. Samtidig slippes det i dag en ny låt med Smeplass' vokal. Den heter «Dawn» og er laget av svenske Eshraque Mughal, som går under artistnavnet iSHi. Han har jobbet mest med hip hop, R&B og klubbmusikk, som også ligger nærmere Smeplass' eget solomateriale enn hva Mendes-duetten gjør.
Først erobret den verdens viktigste albumliste. Nå topper den Norges offisielle salgsliste.